ক্রিকেট লেখক কলিন বেটম্যানের অভিমত, রলি জেনকিন্স প্রকৃতমানে লেগ স্পিনারদের প্রতিমূর্তিস্বরূপ। এ খেলায় অন্যতম সেরা চারিত্রিক গুণাবলীর অধিকারী ছিলেন। রিস্ট স্পিনারদের যুগে রলি বল হাতে সেরা স্পিনারের ভূমিকায় অবতীর্ণ হতেন। তবে, সর্বদাই তার বোলিং নিখুঁত ধরনের ছিল না। লেগ সাইডে স্ট্রোক মারতেই অধিক স্বাচ্ছন্দ্যবোধ করতেন।

টেস্ট ক্রিকেটে তেমন সফলতার স্বাক্ষর রাখতে পারেননি। দক্ষিণ আফ্রিকার শক্ত প্রকৃতির পিচে তার স্পিনের কার্যকারিতা প্রকাশ পায়নি। শুরুতে তিনি অর্থোডক্স লেগ ব্রেক বোলার হিসেবে খেলতেন। এ সময়ে সিম বোলারের ন্যায় বল গ্রিপ করতেন। এ ধরনের স্পিনে বেশ সফলতা পেয়েছিলেন।

ডার্বিশায়ারের উইকেট-রক্ষক বব টেলর ও জর্জ ডকসের সাথে তিনিও তিনজন খেলোয়াড়ের একজন হিসেবে খেলোয়াড়ী জীবনে একটিমাত্র সেঞ্চুরি নিয়ে দশ হাজার রান করেছেন। ১৯৪৮ সালে নটিংহ্যামশায়ারের বিপক্ষে ঐ সেঞ্চুরিটি করেছিলেন। অন্যদিকে টনি লক ঐ সংখ্যায় পৌঁছলেও সর্বোচ্চ করেছিলেন ৮৯ রান।

আন্তর্জাতিক ক্রিকেট
অবসর
ব্যক্তিগত জীবন
মূল্যায়ন